section_heading: Životopis
paragraph_text: U hijerarhiji natjecanja u srednjoškolskom odgoju i obrazovanju u proteklih 20 godina s mladim tehničarima i mladim inovatorima osvaja preko 100 prvih, drugih i trećih mjesta, na natjecanjima mladih tehničara u području strojarstva, elektrotehnike, graditeljstva i prometa te na INOVA- mladi u Zagrebu. Dva puta osvaja s učenikom Veliku nagradu INOVA-mladi u Zagrebu te jednom besplatno natjecanje u Londonu. Na državnom natjecanju elektrotehničkih škola osvaja jednom prvo mjesto u državi s učenikom i pravo nastupa u Bruxellesu bez kotizacije a osam puta njegovi učenici ulaze među deset najboljih te dobivaju pravo natjecanja na svjetskom juniorskom prvenstvu mladih inovatora u Nürnbergu također bez kotizacije. Zahvaljujući rezultatima na natjecanju u Nürnbergu mladi inovatori dobivaju pozive za nastupe u Genevi, Bordeauxu i Kuala Lumpuru. Na svim gore navedim natjecanjima osvojene su brojne međunarodne medalje i brojne države dale su mladim inovatorima specijalna priznanja: Rusija, Tajvan, Rumunjska, Južna Koreja, Poljska. Na svim gore navedenim natjecanjima učenici su bili osvajači zlatnih medalja. Postoje i tri iznimna uspjeha. To je Grand-prix za najbolju inovaciju u Bordeauxu po verziji IFIA-a, zatim kristalni globus za najperspektivnijeg mladog inovatora Svijeta u Nürnbergu. Treći uspjeh je najveći uspjeh hrvatskog inovatorsta od osamostaljenja Hrvatske i najveći uspjeh hrvatskog strukovnog obrazovanja. To je dodjela Grand-prixa Grada Bruxellesa za najbolji koncept na završnoj večeri dodjele specijalnih nagrada i priznanja u Bruxellesu 2011.